Anicetas Kunčius

Anicetas Kunčius (1935 m. kovo 10 d. Kaune – 1990 m. lapkričio 12 d. ten pat) – Kauno valstybinio muzikinio teatro solistas, baritonas.

 Biografija 
Dar besimokydamas vidurinėje mokykloje dirbo statistu Kauno muzikiniame teatre. 1961 m. baigė Lietuvos konservatoriją, solinio dainavimo mokytojai Kipras Petrauskas, Aleksandra Staškevičiūtė. Dar būdamas paskutiniajame kurse, 1961 m. Kauno muzikiniame teatre parengė įsimenantį vaidmenį A. Rubinšteino operai „Demonas“.

Nuo 1961 m. Kauno valstybinio muzikinio teatro solistas. Sukūrė apie 90 vaidmenų, nuo operos ir operetės iki miuziklo ir vodevilio. Koncertavo Kanadoje, Vokietijoje, Latvijoje, Baltarusijoje, Tadžikijoje. Palaidotas Petrašiūnų kapinėse.

 Vaidmenys  

Įsimintiniausi Aniceto Kunčiaus vaidmenys:
 Demonas – Antonas Rubinšteinas. Demonas
 Eskamiljas – Žoržas Bizė. Karmen
 Mefistofelis – Šarlis Guno. Faustas
 Žermonas, Monteronė – Džiuzepė Verdis. Traviata, Rigoletas
 Almaviva – Džoakinas Rosinis. Sevilijos kirpėjas
 Alfijas – Pietras Maskanis. Kaimietiška garbė
 Rimvydas – Jurgis Karnavičius. Gražina
 Agamemnonas – Žakas Ofenbachas. Gražioji Elena
 Frankas – Johanas Štrausas. Šikšnosparnis
 Grafas Tasilas – Imrė Kalmanas. Grafaitė Marica
 Bokačis, Seta – Francas Leharas. Linksmoji našlė

 Apdovanojimai  
1985 m. už nuopelnus muzikos ir teatro menui bei aktyvią visuomeninę veiklą jam buvo suteiktas Lietuvos SSR nusipelniusio artisto garbės vardas.

 Atminimo įamžinimas 
2000 m. lapkričio 11 d. Kauno centre, ant namo Laisvės al. 110, atidengta memorialinė lenta: „Šiame name 1975–1990 m. gyveno Kauno Valstybinio muzikinio teatro solistas Anicetas Kunčius“ (skulpt. Stasys Žirgulis).Žymūs Kauno žmonės, Elektroninis žinynas, Anicetas Kunčius,atminimas.kvb.lt.Vaitiekūnaitė, Ramutė. Atminties ženklas artistui. – Iliustr. // Kauno diena. – 2000, lapkr. 14, p. 19KPTA atminimo įamžinimo objektų sąrašas

 Nuorodos 
Aniceto Kunčiaus sukurtų vaidmenų sąrašas

 Šaltiniai 

Kategorija:Baritonai
Kategorija:Lietuvos operos dainininkai
Kategorija:Lietuvos kultūros veikėjai